**Kohtla-Järve Linnavalitsuse kaasava eelarve konkursikomisjoni koosoleku**

**protokoll nr 1**

Kohtla-Järve Linnavalitsuse kaasava eelarve konkursikomisjoni (edaspidi Komisjon) koosolek (edaspidi Koosolek) toimus Zoom´is 13.07.2022

Võtsid osa:

* Komisjoni liikmed: Vitali Žigadlo, Jaanek Pahka, Olga Kurdovskaja, Svetlana Vladimirova, Anton Dijev, Tatjana Pedius, Igor Berezin,
* linnapea Toomas Nael.

Koosoleku juhataja ja protokollija: Igor Berezin.

Koosolek algas kell 15:00 ja lõppes kell 16:38.

**Päevakord:**

1. Konkursile tulnud ideede arutamine ja otsustamine, mis ideed avaldatakse Kohtla-Järve Linnavalitsuse kodulehel.

**Kuulati:**

1. Koosolek algas Igor Berezini lühikese ettekandega, kes Komisjoni liikmetest ei võta Koosolekust osa kas puhkusel olemise või haigestumise tõttu.
2. Kohtla-Järve Slaavi Põhikooli direktorist Komisjoni liige Svetlana Vladimirova pakkus välja, et ta ei võta hääletamisest osa, kuna üks projektidest on seotud tema juhitud kooliga. Jõuti otsuseni, et proua Vladimirova ei hääleta ainult „Liikuma kutsuva ala loomine Slaavi põhikooli õuealale“ projektiga seotud küsimustes.
3. Arutati projekti „Kohtla-Järve Kultuuriaken“. Hääletamise teel Komisjon otsustas, et projekt jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele. Poolt hääletas kuus Koosolekust osa võtnud Komisjoni liiget, Jaanek Pahka loobus hääletamast.
4. Arutati projekti „Spordi- ja lasteväljak Orul“. Hääletamise teel Komisjon otsustas ühehäälselt, et projekt jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele.
5. Arutati projekti „Liikuma kutsuva ala loomine Slaavi põhikooli õuealale“. Hääletamise teel Komisjon otsustas, et projekt jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele. Poolt hääletas kuus Koosolekust osa võtnud Komisjoni liiget, Svetlana Vladimirova ei hääletanud.
6. Arutati projekti „Kiigekompleks „Päikesest ülalpool““. Hääletamise teel Komisjon otsustas ühehäälselt, et projekt jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele. Samas märgati, et projekti realiseerimiseks peaks linn pakkuma muu maatüki, kuna projekti autori pakutud krundil Ahtme Park P2 peab käesoleval aastal olema paigaldatud eelmise aasta kaasava eelarve konkursi võitja ehk Ahtme koerteväljak. Komisjoni liige Igor Berezin jutustas kolleegidele, mis järgus on Ahtme koerteväljaku teostamine.
7. Projekti „Kiigekompleks „Päikesest ülalpool““ arutamise käigus Komisjoni liige Jaanek Pahka pakkus välja muuta Kohtla-Järve kaasava eelarve reglementi sedasi, et järgmine konkursi menetlemine ja konkursi võitnud projekti teostamine jääks ühe kalendriaasta piiridesse. Ettepaneku autori arvates kohene objekti realiseerimine aitab vähendada inflatsiooni mõju projekti lõpliku hinna prognoosimisel ja teostamisel. Kohltla-Järve Linnavalitsuse vanemarhitektist Komisjoni liige Tatjana Pediuse väitel väiksema objekti puhul küll saab ühe hooaja jooksul läbi viia kõik selle teostamiseks vajalikud konkursid (projekteerimine, ehitamine) ja teostada ka objekt ise.
8. Arutati projekti „Kogukonna puhkeala Sompa linnaosas“. Hääletamise teel Komisjon otsustas, et projekt jätkab kaasava eelarve edasises protsessis, suunatakse avalikustamisele Kohtla-Järve linna ametlikul kodulehel ja avalikule arutamisele. Poolt hääletas kuus Koosolekust osa võtnud Komisjoni liiget, Anton Dijev ei hääletanud.
9. Arutati projekti „Ahtme miniareeni baasil mängimise ja sportimiseks multifunktsionaalse spordiväljaku rekonstrueerimine/ehitamine“. Määruse „Kohtla-Järve linna eelarvestrateegia koostamise ning eelarve koostamise, vastuvõtmise, avalikustamise ja täitmise kord“ neljanda peatüki „Kaasava eelarve menetluse läbiviimine“ §24 «Ideede esitamine» sisaldab reegleid, mis peavad olema täidetud projekti esitamisel. Antud paragrahvi punkt 3.5. sätestab, et «Esitatud idee ettepanekus peab olema märgitud idee teostamise hinnanguline maksumus võimalusel ka eelarve». Komisjon ei saa aktsepteerida seda punkti täitmist, kuna projekti esitamise vormis oli küll sel teemal arutamist, mis aga ei tuginenud tõsiselt võetavatele numbritele (hinnakirjad, hinnapakkumised, ennem teostatud sarnase objekti dokumenteeritud maksumus jms). Sama paragrahvi punkt 3.6. sätestab, et «Esitatud idee ettepanekus peab olema märgitud muu oluline info, joonis või kirjeldus, mida oleks oluline teada». Komisjon ei saa aktsepteerida seda punkti täitmist, kuna täidetud projekti esitamise vormile polnud lisatud mingit projekti visualiseerivat infot (joonised, skeem, maatüki pilt võimaliku spordiinventaari asetusega jms). Hääletamise teel Komisjon otsustas ühehäälselt, et projekt konkursi nõuetele ei vasta ning ei jätka kaasava eelarve edasises protsessis. Komisjoni liige Olga Kurdovskaja tegi ettepaneku Koosoleku protokollis märkida, et idee ise aga küll meeldib iga Komisjoni liikmele.
10. Projekti „Ahtme miniareeni baasil mängimise ja sportimiseks multifunktsionaalse spordiväljaku rekonstrueerimine/ehitamine“ arutamise käigus mainis Komisjoni liige Jaanek Pahka, et kaasava eelarve menetlusega saaks inimesi harjutada lähtuda projektide esitamisel just etteantud nõuetest. Linnapea Toomas Nael pakkus anda projekti autori lühikest aega puuduste kõrvaldamiseks, et projekt saaks jätkata konkursil osalemist. Ettepanek polnud Komisjoni liikmete poolt aktsepteeritud. Komisjoni liige Igor Berezin esitas linnapeale küsimuse, miks ilmselt Kohtla-Järve Linnavalitsuse bilansis olev objekt üldse peab olema renoveeritud kaasava eelarve raames ning miks linn ei saa seda korras hoida, kui projekti autori sõnad objekti viletsast seisundist vastavad tõele? Linnapea Toomas Nael jäi vastuse võlgu.
11. Komisjoni liige Olga Kurdovskaja esitas ettepaneku korraldada uut koosolekut, kuhu kutsuda projektide autorid Komisjoni küsimustele vastamiseks. Otsustati korraldada kohtumine projektide autoritega kolmapäeval, 27.07.2022.